ได้โอกาสมาทานบุฟเฟต์ชาบูที่ร้านชิบูย่าชาบู โดยการนั่งหาร้านกินในอินเตอร์เน็ต เห็นว่าร้านนี้มีชื่อเสียงเลยต้องจัดซักหน่อย

เป็นร้านบุฟเฟต์ราคา 690 ในเวลา 2 ชั่วโมง โซนชาบู ประกอบไปด้วย เนื้อวัว 3 ชนิด หมู 2 ชนิด ไก่บด ปลาสด ผักจำนวนมากพร้อมเครื่องอย่างโมจิ ลูกชิ้น เส้นหมี่ เนื้อคุณภาพดีและให้ชิ้นใหญ่มาก ทานได้แบบจุใจ น้ำซุปมี 3 แบบ ชาบู หางวัว และสุกี้ญี่ปุ่น กินลืมโลกเลย

โซนซูชิ ด้วยโดยจะแบ่งเป็นเซ็ท A และ B ตามต้นเดือนหรือปลายเดือน เมนูหลากหลายมาก เช่นแซลมอน ปลาไหล หอยปีกนก ไข่ปลาแซลมอน เนื้อดิบ อร่อยเกือบทุกอย่าง เว้นเนื้อดิบกับเป็ดย่างที่ไม่ค่อยโอเคเท่าไหร่

นอกจากนี้ยังมีเมนูเครื่องเคียงอย่าง ไก่คาราเกะ เทมปุระ ไข่หวาน โครอกเกะ สลัด

ของหวานก็หลากหลายมาก นับว่าไม่ผิดหหวังที่มาทานเลย